
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTARAREA 

                privind aprobarea solicitării de trecere a unui imobil din domeniul public al Statului Roman și din administrarea  Direcției Generale Regionale a Finanțelor Galați, în domeniul public al Municipiului Focșani şi în administrarea Consiliului Local al  Municipiului Focsani 


Consiliul local al municipiului Focșani, județul Vrancea, întrunit în ședința ordinară,

           - văzând proiectul de hotărâre inițiat de Primarul Municipiului Focșani – dl. Cristi Valentin Misăilă și raportul Serviciului administrarea domeniului public si privat, publicitate înregistrat la nr. 94504/14.12.2017, prin care se propune aprobarea transmiterii unui imobil din domeniul public al Statului Roman si din administrarea  Direcției Generale Regionale a Finanțelor Galați,  în domeniul public al Municipiului Focșani și în administrarea Consiliului Local al  Municipiului Focșani;
          - văzând avizul favorabil al Comisiei pentru buget și administrație;

           - văzând adresa Ministerului Finanțelor Publice – Agenția Națională de Administrare Fiscală nr. 4705/24.11.2017 ;

           - în conformitate cu art. 9 alin.1 din Legea nr. 213/1998 privind privind bunurile proprietate publică, cu modificarile si completarile ulterioare și al art.867 din Noul Cod Civil ;

         - în temeiul art. 36 alin. (2) lit.c și art.45 din Legea nr. 215/2001 privind administrația publică locală, republicată în 2007, cu modificările şi completările ulterioare;

H O T Ă R Ă Ș T E :
             Art. 1 Se aproba solicitarea de trecere a unui imobil din domeniul public al Statului Roman și din administrarea  Direcției Generale Regionale a Finanțelor Galați, în domeniul public al Municipiului Focsani şi în administrarea Consiliului Local al  Municipiului Focsani, având următoarele date de identificare :

                  ”Clădire corp servicii situat în Municipiul Focșani, str. Cuza – Vodă nr. 56, având suprafața de Ac = Ad = 271,32 mp., compusă din spații pentru ghișee și birouri,  cu suprafața de 110,6 mp.  și  spațiu de magazie cu suprafața de 50 mp.”  Imobilul este identificat prin nr. cadastral 6904N-C2.   

           Art. 2. Predarea – preluarea imobilului prevăzut la art. 1, se face pe bază de protocol încheiat între părțile interesate, la valoarea de inventar de la data trecerii, în termen de 30 zile de la data intrării în vigoare a hotărârii de Guvern.

           Art. 3. Prezenta hotarare va fi comunicata de catre Serviciul administratie publica locala, agricultura compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul administrarea domeniului public si privat, publicitate.
PRESEDINTE DE SEDINTA,

Mihai NEDELCU
                                                                                  CONTRASEMNEAZA



     

                           SECRETARUL MUNICIPIULUI FOCSANI





                                                  Eduard Corhana

